บาทเปิด30.36/38 ทรงตัว
ธนาคารซีไอเอ็มบี ไทย รายงาน เงินบาทเปิดตลาด 30.36/38 ทรงตัวจากวานนี้ จับตาตลาดหุ้น
3 ม.ค. 2556

ธนาคารซีไอเอ็มบี ไทย รายงาน เงินบาทเปิดตลาด 30.36/38 ทรงตัวจากวานนี้ จับตาตลาดหุ้น
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.36/38 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ แต่มีแนวโน้มอ่อนค่าตามภูมิภาค โดยเมื่อเวลา 09.00 น.เงินบาทปรับตัวอ่อนค่าเล็กน้อยมาอยู่ที่ระดับ 30.37/39 บาท/ดอลลาร์
"เงินบาทเปิดตลาดเช้านี้ทรงตัว ระหว่างวันมองบาทอาจรีบาวด์กลับไปอ่อนค่าได้ เพราะเมื่อวานลงไปเยอะมาก(แข็งค่า)" นักบริหารเงิน กล่าว
ปัจจัยที่ส่งผลต่อค่าเงินเป็นเรื่องการแก้ปัญหาหน้าผาทางการคลัง(Fiscal cliff) ของสหรัฐฯ ซึ่งอาจส่งผลในระยะสั้นให้ดอลลาร์ปรับตัวแข็งค่า ขณะเดียวกันมีปัจจัยในประเทศที่ต้องจับตาดูคือเงินทุนจากต่างประเทศไหลเข้ามาในตลาดทุน
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 87.15/17 เยน/ดอลลาร์ ปรับตัวอ่อนค่าจากระดับ 87.06/08 เยน/ดอลลาร์ ส่วนเงินยูโรอยู่ที่ระดับ 1.3172/3175 ดอลลาร์/ยูโร ปรับตัวอ่อนค่าจากระดับ 1.3260/3265 ดอลลาร์/ยูโร 
นักบริหารเงิน ประเมินการเคลื่อนไหวของเงินบาทในวันนี้ไว้ในกรอบระหว่าง 30.35-30.45 บาท/ดอลลาร์